Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Netanjahu sanoo olevansa valmis ottamaan -
rohkeita askelia Israelin naapureiden kanssa rauhan edistämiseksi.
Palestiinalaisten väkivaltainen -
puukotus-, ampuma- ja päälleajo- iskujen aalto israelilaisia vastaan -
on jälleen näyttänyt rumat kasvonsa.
Egypti työstää omaa rauhanaloitettaan -
Israelin―palestiinalaisten neuvottelujen käynnistämiseksi.
Ranska on hahmotellut rauhan- aloitetta, joka antaisi lähtökohdat -
kauan jumissa olleiden Israelin―pales- tiinalaisten rauhanneuvotteluiden -
käynnistämiseksi uudelleen.
Pääministeri Netanjahu tapasi tässä yhteydessä -
Ranskan pääministerin Manuel Vallsin eilen Jerusalemissa.
Netanjahu kiitti Vallsia ja Ranskan presidenttiä Hollandea -
sitoutumisesta rauhaan. Hän painotti kuitenkin, -
että rauhaa ei saada kansainvälisillä määräyksillä -
tai muiden maiden yrityksillä päättää juutalaisvaltion turvallisuudesta.
Netanjahu korosti, että rauha saavu- tetaan vain suorilla neuvotteluilla -
ja vasta sitten, kun palestiinalaiset tunnustavat juutalaisvaltion -
eivätkä enää kasvata väestöään uskomaan, -
että Israel vielä eräänä päivänä katoaa.
Keskustelimme palestiinalaisten kanssa rauhanprosessista -
ja myös joistakin ehdotuksistamme, -
joita aiomme esitellä osana Pariisin rauhankonferenssin valmisteluja.
Konferenssin tavoite on valaa kansainväliseen yhteisöön tarmoa -
yhtä tarkoitusta varten: rauhaa.
Olen kuullut pääministerin ehdotukset -
suorista neuvotteluista Israelin ja palestiinalaisten välillä, -
ja aion puhua niistä presidentillemme.
Knessetin kesäistuntokausi avattiin eilen illalla.
Pääministeri Netanjahu kertoi olevansa valmis ottamaan -
"rohkeita askelia" Israelin naapureiden kanssa rauhan edistämiseksi.
Olen valmis ottamaan rohkeita askelia naapureidemme kanssa -
muiden alueellisten kumppaneiden tuella -
― eli arabimaiden, joiden kanssa myös tiivistämme suhteitamme.
Palestiinalaisilla on mahdollisuus oman maansa rakentamiseen, -
mutta sen on oltava demilitarisoitu -
ja tunnustettava Israel juutalaisen kansan kansallisvaltiona.
Nämä kaksi periaatetta, demilitarisointi ja tunnustaminen, -
eivät ole rauhanneuvotteluiden ehtoja.
En esitä tässä ennakkoehtoja neuvotteluille. Päinvastoin.
Uskon, että vain hyväksymällä nämä kaksi periaatetta -
voidaan saavuttaa onnistunut ratkaisu poliittisissa neuvotteluissa.
Mutta prosessin on edettävä suorien neuvottelujen kautta, -
ilman ennakkoehtoja ja ilman kansainvälisiä määräyksiä.
Netanjahu viittasi myös pyrkimykseensä laajentaa koalitiota.
Hänestä se on avaintekijä, -
jotta Israel voi käsitellä kohtaamiaan haasteita ja mahdollisuuksia.
Jotta pystymme kohtaamaan -
sekä haasteita että myös niitä monenlaisia mahdollisuuksia, -
joita nykyiset geopoliittiset muutokset ovat avanneet -
eri arabimaiden suhteen, -
toimin kaikin voimin hallituksen laajentamiseksi.
Kerroin tästä asiasta, kun hallitusta muodostettiin vuosi sitten.
Jatkan näitä ponnistelujani, -
jotta saisimme laajimman mahdollisen hallituksen.
Ovi on avoinna kaikille, -
jotka haluavat kantaa kortensa kekoon maamme parhaaksi.
Meillä ei ole toista valtiota.
Meillä on vain tämä yksi valtio, -
upea maa, jota on suojeltava ja kehitettävä edelleen.
Raporttien mukaan -
Egypti työstää kulissien takana diplomaattista aloitetta -
Israelin―palestiinalaisten konfliktin ratkaisemiseksi.
Toisin kuin Ranskan aloitteessa, tässä Israel ja palestiinalaiset -
kutsuttaisiin Kairoon suoriin neuvotteluihin.
Presidentti al-Sisi on johtanut viime päivinä -
merkittäviä diplomaattisia ponnistuksia huipputapaamisen järjestämiseksi -
pääministeri Netanjahun ja palestii- nalaispresidentti Abbasin välille.
Tietojen mukaan Egyptin välityksellä -
on luotu yhteys Israelin ja palestiinalaisten välille.
Tavoite on huipputapaaminen lähitulevaisuudessa.
Vaikka mitään konkreettista ei näistä ponnisteluista ole vielä syntynyt, -
kaikki oleelliset osapuolet ovat kuitenkin asiassa mukana.
Israel ja palestiinalaiset -
eivät myöskään ole sulkeneet pois tapaamisen mahdollisuutta.
Egyptin presidentti vetosi viime viikolla Israeliin ja palestiinalaisiin,
että nämä tarttuisivat annettuun mahdollisuuteen -
edistää konfliktin ratkaisua lastensa tulevaisuuden tähden.
Muihin asioihin: -
Palestiinalaisten väkivaltainen -
puukotus-, ampuma- ja päälleajo- iskujen aalto israelilaisia vastaan -
on jälleen näyttänyt rumat kasvonsa.
Puukolla aseistautunut palestiinalaisnainen -
ryntäsi tarkastuspisteellä partioineita rajapoliiseja kohti -
Pohjois-Jerusalemissa. Poliisin mukaan kyse oli puukotusyrityksestä.
Paikalla olleet joukot ampuivat hyökkääjää tiettävästi kuolettavasti.
Palestiinalaishyökkääjän henkilöl- lisyyttä ei ole vielä vahvistettu.
Israelin joukoista ei tullut tietoon loukkaantumisia.
Palestiinalaisten iskuissa on lokakuusta 2015 alkaen -
kuollut 28 israelilaista ja 2 Yhdysvaltain kansalaista.
134 palestiinalaista on ammuttu -
näiden yritettyä hyökätä israelilaisten kimppuun.
61 palestiinalaista on saanut surmansa -
yhteenotoissa Israelin turvallisuusvoimien kanssa.
Saksan liittokansleri Merkel on vedonnut -
kansainvälisten humanitaaristen periaatteiden puolesta.
Hän sanoi humanitaaristen asioiden huippukokouksessa Istanbulissa, -
että iskut sairaaloihin mm. Jemenissä ja Syyriassa -
rikkovat räikeästi ihmisoikeussopimuksia.
Mitä tarvitsemme? Tarvitsemme ensinnäkin -
globaalia konsensusta humanitaarisista periaatteista.
On itse asiassa katastrofi, -
että tarvitsee edes puhua kansainvälisen lain noudattamisesta.
Syyriassa, Jemenissä ja muissa maissa -
sairaalat ovat suunnitelmallisten iskujen kohteita.
Sairaaloita tuhotaan ja lääkärit menettävät henkensä.
Tämä on räikeää ihmisoikeusperiaatteiden rikkomista.
Turkin presidentti Erdogan sanoi, -
että Turkki odottaa kansainväliseltä yhteisöltä -
parempia keinoja pakolaistaakan vastuun jakamisessa.
Hän toisti, että Turkki asuttaa eniten pakolaisia maailmassa.
YK:n mukaan -
Turkki asuttaa suurinta määrää pakolaisia maailmassa.
Olette varmasti tietoisia, -
millainen vastuu siitä on meille koitunut.
Tästä huolimatta -
Turkki ei ole saanut riittävästi tukea kansainväliseltä yhteisöltä.
Odotamme oikeudenmukaisempaa vastuun jakamista pakolaisasiassa.
Turkki sanoo asuttaneensa lähes 3 miljoonaa Syyrian pakolaista -
10 miljardin dollarin kustannuksin Syyrian sisällissodan alusta lähtien.
Istanbulin 2-päiväisessä huippukokouksessa -
yritetään löytää parempia ratkaisuja -
pahimpaan humanitaariseen tilanteeseen sitten 2. maailmansodan.
Arviolta 130 milj. ihmistä on avun tarpeessa.
Kokouksessa pyritään ohjaamaan varoja käyttöön.
Tarkoitus on lisäksi saada maailman johtajat sitoutumaan uudelleen -
kansainvälisen humanitaarisen lain noudattamiseen.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman